b"\n_START_ARTICLE_\nMessias\n_START_PARAGRAPH_\nMessias (heb. \xd7\x9e\xd7\xa9\xd7\x99\xd7\x97 maschiach, ogs\xc3\xa5 moschiach, arameisk meschiah) er et begrep som i utgangspunktet betyr salvet.\n_START_SECTION_\nOm begrepet\n_START_PARAGRAPH_\nBegrepet messias kommer fra Det gamle testamente, men er blitt et allment religionsvitenskapelig begrep. Vanligvis knyttes begrepet til messianisme som betegner en mer omfattende frelses- og forl\xc3\xb8sningslengsel og som ofte knyttes til messianske bevegelser._NEWLINE_Begrepet 'messias' dannes av det hebraiske verbet masjach (\xd7\x9e\xd7\xa9\xd7\x97). Masjach betegner en handling, ofte utf\xc3\xb8rt av en profet, der det sm\xc3\xb8res (salves med) olje (misjchah, \xd7\x9d\xd7\xa9\xd7\x97\xd7\x94) p\xc3\xa5 hodet. Eksempler p\xc3\xa5 dette kan v\xc3\xa6re bl.a. i salvingen av Saul i Det gamle testamente: \xc2\xabSamuel tok en krukke med Olje og helte oljen ut over hode hans. Han kysset ham og sa: 'N\xc3\xa5 har Herren salvet deg til fyrste over sin eiendom'\xc2\xbb (1. Sam. 10,1).\n_START_SECTION_\nSamaritanenes messiasforventning\n_START_PARAGRAPH_\nSamaritanene har ogs\xc3\xa5 en messiasforventing, men ettersom deres hellige skrifter bare best\xc3\xa5r av de fem moseb\xc3\xb8kerne (Pentateuken) er deres forventning ikke basert p\xc3\xa5 en \xc2\xabmessiaskonge\xc2\xbb av Davids hus. I 5. Mos. 18,15-19 ventes en profet som Moses. Denne kalles Ta'eb, heb. gjenoppretteren, dvs. av kulten. Kultens plass er et sentralt motiv i det deutronomistiske historieverk (jf. 5. Mos. 12)._NEWLINE_Denne forventningen om en \xc2\xabprofetmessias\xc2\xbb er det ogs\xc3\xa5 spor av i Det nye testamente (Joh. 4,25), og fra historien vet vi at en mann under Pontius Pilatus, i \xc3\xa5r 35 e.Kr., f\xc3\xb8rte sine tilhengere opp p\xc3\xa5 Garizim, samaritanenes hellige fjell, for \xc3\xa5 vise hvor Moses hadde gjemt de hellige tempelgjenstander. Det oppstod trefninger mellom mengden som var p\xc3\xa5 valfart og Pontius Pilatus' menn, og mange ble drept. Pilatus m\xc3\xa5tte i denne forbindelsen g\xc3\xa5 av som prokurator av Judea i \xc3\xa5r 36 e.Kr.\n_START_SECTION_\nDet nye testamente\n_START_PARAGRAPH_\nSe artikkelen Kristus, og hovedartikkelen Jesus Kristus.\n_START_SECTION_\nIslam\n_START_PARAGRAPH_\nSe hovedartikkel Mahdi"